Vaka vanha Väinämöinen yritti rakentaa venettä pelkän sanan voimalla päästäkseen purjehtimaan meren aavoille ulapoille. ”Teki tieolla venettä, laati purtta laulamalla.” Mutta vene ei valmistunutkaan. Puuttui kolme voimallista sanaa. Paimenelta hän sai neuvon:

"Saat tuolta sata sanoa,

Tuhat virren tutkelmusta

Suusta Antero Vipusen,

Vatsasta varaväkevän.

Vaan se on sinne mentävätä,

Polku poimeteltavata,

Ei ole matkoa hyveä,

Ei aivan pahintakana:

Yks' on juoni juostaksesi

Naisten neulojen neniä,

Tuosta toinen käyäksesi

Miehen miekan tutkaimia,

Kolmas koikutellaksesi

Uron tapparan teriä."

Te olette nyt valmistautumassa maailmalla purjehtimiseen ja tarvitsette veneenne valmistumista varten kolme voimallista sanaa, joiden avulla tulette selviämään elämänne vuosista. Ainoa ohjeenne on etsiä nyt käsiinne Antero Vipunen, jonka luo teitä opastaa…

Väinämöinen ei poistu Vipusen vatsasta, vaan esittää vaatimuksensa saada kuulla tarvitsemiaan sanoja, jotta lopettaisi Vipusen kiduttamisen. Vanhan tietäjän on pakko myöntyä. Hän avaa sanaisen arkkunsa ja alkaa laulaa syntyjä syviä:

"Silloin virsikäs Vipunen,

Tuo vanha varaväkevä,

Jonk' oli suussa suuri tieto,

Mahti ponneton povessa,

Aukaisi sanaisen arkun,

Virsilippahan levitti

Lauloaksensa hyviä,

Parahia pannaksensa,

Noita syntyja syviä,

Ajan alkuluottehia,

Joit' ei laula kaikki lapset,

Ymmärrä yhet urohot

Tällä inhalla iällä,

Katovalla kannikalla.

Lauloi synnyt syitä myöten,

Luottehet lomia myöten,

Kuinka luojansa luvalla,

Kaikkivallan vaatimalla

Itsestänsä **ilma** syntyi,

Ilmasta **vesi** erosi,

Veestä **manner** maatelihe,

Manterelle kasvut kaikki.

Lauloi kuun kuvoannasta,

Aurigon asetannasta."

1. Osallistujat kohtaavat matkalla Kalevalan kansaa, jotka opastavat eteenpäin antamalla kukin yhden hahmoonsa sopivan taikakalun jotain tehtävää vastaan.
2. Etsijät rakentavat maagisten sanojen voimalla ja uusia esineitä hyödyntäen elämän veneen, johon yhdistävät maagiset sanat, jotka saavat Antero Vipuselta.